Flavius Nevitta

Flavius Nevitta (nescimus, quando natus quandove mortuus sit) vir militaris ac publicus Romanus origine Germanica saeculi quarti fuit.

Cursus honorum
Nevitta anno 357 in exercitu Iuliani Caesaris ad Rhenum fortiter contra Iuthungos certavitAmmianus Marcellinus, Res Gestae, XVII 6,3. Anno 361, cum Iulianus Augustus proclamatus bellum civile contra Constantium II imperatorem pararet, Nevitta magister equitum per Gallias nominatus est et tertiam partem exercitus Iuliani per Rhaetiam in hostem duxitOp.cit., XXI 8,3 et Succos nullo resistente occupabatOp.cit., XXI 10,2. Anno 362 cum Claudio Mamertino consulatum gessitLoc.cit., § 8. Eodem anno inter iudices fuit, qui Calchedontis contra inimicos Iuliani  - inter alios et Flavium Taurum et Flavium Florentium consulares - egeruntOp.cit., XXII 3,1-2. Dux equitum Nevitta et expeditioni Persicae Iuliani anno 363 interfuit et ad Euphraten flumen processitOp.cit., XXIV 1,2 et inter oppugnationem oppidis Maozamalchae certavitOp.cit., XXIV 4,13. Iuliano in expeditione necato Nevitta cum aliis Gallis ducibus militum ut Dagalaifo atque Victore et Arintheo, qui ex oriente orti sunt, candidatum imperii quaeritabatOp.cit., XXV 5,2. Nihil postea de eo novimus. Forsitan Iovianus novus imperator Christianus eum ab officio dimisit, quod Nevitta fautor religioni Romanae fuit, fortasse Iovianus eum removit, quod alium candidatum imperatoris adiuvaverat.Klaus Rosen, Julian, Kaiser, Gott und Christenhasser, Stuttgardiae 2006, p. 376

Notae


Categoria:Milites Romani antiqui
Categoria:Senatores